En person har forvildet sig ud på motorvej E45 ved Hobro, og det har givet nogle trafikale udfordringer i løbet af mandag eftermiddag. Trafikanter er blevet orienteret om situationen over trafikradioen, og Nordjyllands Politi har sendt en patrulje til stedet. - Vi er lige ankommet dernede, og vi er ved at afhjælpe situationen, forklarer Poul Fastergaard, vagtchef hos Nordjyllands Politi. Personen har befundet sig mellem afkørsel 34 og 35 i motorvejens nordgående retning. Vagtchefen hos Nordjyllands Politi fortæller desuden, at ingen er kommet til skade på stedet. Man skal dog orientere sig og være opmærksom på pludselige opbremsninger, hvis man kører i nordgående retning på motorvej E45 omkring Hobro.

Referat:
En person har forvildet sig ud på E45 ved Hobro, og det har skabt trafikale problemer.